CELEX: 62008CA0410
Language: sl
Date: 2009-12-17 00:00:00
Title: Združene zadeve od C-410/08 do C-412/08: Sodba Sodišča (peti senat) z dne 17. decembra 2009 (predlogi za sprejetje predhodne odločbe Finanzgericht Baden-Württemberg – Nemčija) – Swiss Caps AG proti Hauptzollamt Singen (Skupna carinska tarifa — Kombinirana nomenklatura — Tarifna uvrstitev — Tarifne številke 1515, 1517, 2106 in 3004 — Želatinaste kapsule — Ribje olje, olje iz pšeničnih kalčkov in olje črnike — Pojem embalaža )

27.2.2010   
            
            
               SL
            
            
               Uradni list Evropske unije
            
            
               C 51/9
            
         Sodba Sodišča (peti senat) z dne 17. decembra 2009 (predlogi za sprejetje predhodne odločbe Finanzgericht Baden-Württemberg – Nemčija) – Swiss Caps AG proti Hauptzollamt Singen
   (Združene zadeve od C-410/08 do C-412/08) (1)
   
   (Skupna carinska tarifa - Kombinirana nomenklatura - Tarifna uvrstitev - Tarifne številke 1515, 1517, 2106 in 3004 - Želatinaste kapsule - Ribje olje, olje iz pšeničnih kalčkov in olje črnike - Pojem „embalaža“)
   2010/C 51/14
   Jezik postopka: nemščina
   
      Predložitveno sodišče
   
   Finanzgericht Baden-Württemberg
   
      Stranki v postopku v glavni stvari
   
   
      Tožeča stranka: Swiss Caps AG
   
      Tožena stranka: Hauptzollamt Singen
   
      Predmet
   
   Predlog za sprejetje predhodne odločbe – Finanzgericht Baden-Württemberg (Nemčija) – Razlaga priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi (UL L 256, str. 1) – Tarifni številki 1517 (Margarina; užitne mešanice ali preparati iz masti ali olj živalskega ali rastlinskega izvora ali frakcij različnih masti ali olj iz tega poglavja, razen užitnih masti ali olj in njihovih frakcij iz tarifne številke 1516) in 2106 (Živila, ki niso navedena ali zajeta na drugem mestu) – Prvi del, oddelek I, točka A, pravilo 5(b), priloge I – Tarifna razvrstitev preparata iz ribjega olja z dodatkom vitamina E, ki je vsebovan v kapsulah iz želatine, glicerola in vode – Pojem embalaže.
   
      Izrek
   
   Kombinirano nomenklaturo iz Priloge I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi, kakor je bila spremenjena z Uredbo Komisije (ES) št. 2388/2000 z dne 13. oktobra 2000, je treba razlagati tako, da:
   
               —
            
            
               živila v obliki želatinastih kapsul – ki vsebujejo 600 mg hladno stisnjenega koncentriranega ribjega olja in 22,8 mg koncentriranega vitamina E v eni kapsulski ovojnici, ki je sestavljena iz 212,8 mg želatine, 77,7 mg glicerola in 159,6 mg rafinirane vode – ki se uporabljajo kot prehranski dodatek,
            
         
               —
            
            
               živila v obliki želatinastih kapsul – ki vsebujejo 580 mg olja iz pšeničnih kalčkov v eni kapsulski ovojnici, ki je sestavljena iz 250 mg škrobnega granulata – ki se uporabljajo kot prehranski dodatek,
            
         
               —
            
            
               živila v obliki želatinastih kapsul – ki vsebujejo 500 mg hladno stisnjenega koncentriranega olja črnike, 38,7 mg sojinega olja, 18,8 mg vitamina E, 16 mg maslene maščobe, 10 mg lecitina, 8,2 mg voska, 8 mg kalcijevega pentotenata, 0,2 mg folne kisline in 0,11 mg biotina v eni kapsulski ovojnici, ki je sestavljena iz 313,97 mg želatinaste mase (47,3 % želatine, 17,2 % glicerina, 35,5 % vode), 4,3 mg mase, sestavljene iz 50 % titanovega dioksida in 50 % glicerina, in 1,73 mg mase, sestavljene iz 25 % rumenega kinina in 75 % glicerina – ki se uporabljajo kot prehranski dodatek,
            
         spadajo pod tarifno številko 2106 navedene kombinirane nomenklature.
   
      (1)  UL C 313, 6.12.2008.
   
      UL C 327, 20.12.2008.